**Примоштен** (хрватски: Primošten; италијански: *Capocesto*, Капочесто) — името на селото и општината во Шибенско-книнската жупанија, Хрватска. Се наоѓа на југ, помеѓу градовите Шибеник и Трогир, на јадранскиот брег.

Демографија
-----------

Вкупното население на општината е 2.828 (од пописот 2011 година), распоредено во следните населени места:

 

* Крушево со 79 жители
* Ложнице со 44 жители
* **Примоштен** со 1,631 жители
* Примоштен Бурњи со 739 жители
* Широке со 154 жители
* Вадаљ со 93 жители
* Везац со 88 жители

Историја
--------

Во минатото, Примоште се наоѓал на островчето блиску до копното. За време на османлиските инвазии во 1542 година, островот бил заштитен со ѕидини и кули, а мостот го поврзувал со копното. Кога Османлиите се повлекле, мостот за извлекување бил заменет со насипот и во 1564 година населбата го добила името Примоште по хрватскиот глагол *primoštiti* (да премости).

Изграден е на рид и во него доминира парохиската црква „Св. Ѓорѓи" која била изградена во 1485 година и обновена во 1760 година во близина на мештанските гробишта од кои се простира уникатен поглед кон морето и околината.

Наследство
----------

Примоштен е познат по огромните и прекрасни лозја. Фотографија од лозјата на Примоште висела во седиштето на ОН во Њујорк. Освен по лозјата, Примоштен е познат и по традиционалната трка со магариња која е одржувана таму секое лето. Најголемата плажа во Примоште се вика Радуча, а нејзиниот помал дел, Мала Радуча, е избрана за една од 10-те најубави плажи во Хрватска. Лозовите насади во оваа област моментално се разгледувани да станат светско наследство на УНЕСКО.

Култура и настани
-----------------

Манифестацијата наречена „Primoštenske užance" е одржувана секоја година во средината на летото во Примоште. Станува збор за традиционален фолклорен фестивал на кој Примоштанците ја изложуваат својата култура и некогашниот начин на живеење во селото.

Галерија
--------

* Sunset in PrimoštenЗајдисонце во Примоште
* Memorial in the center of PrimoštenСпомен во центарот на Примоштен
* Sunset in PrimoštenЗајдисонце во Примоште
* Our Lady of Loreto monument at PrimoštenСпоменик на Пресвета Богородица Лорето во Примоштен
* Fountain in the center of PrimoštenФонтана во центарот на Примоштен
* Beach in PrimoštenПлажа во Примоште
* Church of St. George - bell towerЦрква „Св. Ѓорѓи" - камбанарија
* Promenade alongside PrimoštenШеталиште покрај Примоштен

Спорт
-----

* ЈК Примоштен (едрење)
* МНК Примоште (футсал)
* РК Спонгиола (скокови во вода)
* ВК Примоштен (ватерполо)
* БК Примоштен (велосипедизам)

Поврзано
--------

* Привремен список на места на светско наследство во Хрватска

Наводи
------

1. ↑  *Register of spatial units of the State Geodetic Administration of the Republic of Croatia*. Википодатоци Q119585703
2. ↑  Предлошка:Croatian Census 2021
3. ↑  „Население по возраст и пол, по населени места, попис 2011: Примоштен". *Попис на населението, домаќинствата и имотот 2011*. Загреб: Државен завод за статистика. декември 2012.
4. ↑  UNESCO - Primosten
5. ↑  „Primosten - location, beaches, hotels and attractions". *www.sibenik-croatia.com* (англиски). Посетено на 2018-03-28.

Надворешни врски
----------------

|  |  |
| --- | --- |
| Ризница | „Примоштен" на Ризницата ? |

* Матична страница
* Picture gallery Архивирано на 28 декември 2018 г.
* Coast view at Dolac u Primoštenu. Дел од Општина Примоштен.

43°35′N 15°56′E﻿ / ﻿43.583° СГШ; 15.933° ИГД﻿ / 43.583; 15.933

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 131736232
* SUDOC: 177451246

 |

 |